钦定古今图书集成/明伦汇编/闺媛典/第050卷 > 严佣妻袁氏
## 钦定古今图书集成/明伦汇编/闺媛典/第050卷 > 严佣妻袁氏

按《四川总志》：“袁氏，古城乡人袁成保女。年十八，适庠
生严佣。永乐五年，佣溺死，氏闻讣，奔至溺所，投水死。
家人购尸，两月不得，潦尽水清，渔人李大用于沙回
头河见袁氏与佣尸相抱于崖侧。有司上其事，表其
门闾。”

===李茂妻屈氏===按《夔州府志》：“屈氏，新宁人。年十六，适邑人李茂。善事
翁姑，克相夫子，人多贤之。鄢蓝贼猝至，茂遇害，欲胁
氏去。氏曰：‘吾夫死于汝，恨不啮汝肉，肯就汝求生乎’？
贼怒杀之。明年旌表。”